udPlanerne om et næsten 100 meter højt bolighus tegnet af arkitektfirmaet 3XN ved vandtårnet på Randersvej er tæt på godkendelse.

Annonce

Det bliver her, vi i fremtiden finder byens absolut højeste boliger. I et små 100 meter højt byggeri på toppen af bakken ved vandtårnet på Randersvej.

Den 31 etager høje bygning ved Randersvej, hvor Hotel la Tour ligger i dag, set ind mod byen og med vandtårnet i baggrunden. Illustration: 3XN.

Lokalplanen for det opsigtsvækkende projekt med omkring 300 lejligheder på grunden, hvor Hotel la Tour ligger i dag, er nu på vej mod endelig godkendelse.

<p>Hotelejer Jens Richard Pedersen med den model af projektet, han og arkitekt Kim Herforth Nielsen præsenterede i Århus Stiftstidende for to år siden. Nu er projektet på vej mod endelig godkendelse i byrådet. Jens Richard Pedersen håber at kunne gå i gang med at opføre modellen i fuld størrelse til marts. Foto: Kim Hougaard.</p>

Planen er på dagsordenen på politikerne i magistratens møde på mandag 14. november og dukker også snart op på byrådets bord.

<p>Sådan skal det se ud. Norbyens nye varetegn på byens højeste punkt. Illustration: 3XN</p>

Annonce

Nedrivning til marts

Kommer planen glat igennem her, forventer manden bag - hoteldirektør, Jens Richard Pedersen - at de sidste gæster tjekker ud fra la Tour i løbet af februar eller i starten af marts næste år.

»Som tidsplanen er nu, skulle vi gerne i gang med at rive ned i løbet af marts. Efter sommerferien kan det så begynde at blive rigtig synligt, at nu er vi i gang med byggeriet,« siger Jens Richard Pedersen.

Det er det meget anerkendte arkitektfirmaet 3XN med Kim Herforth Nielsen i spidsen, der har tegnet det halvcirkelformede hus, der trapper op fra beskedne fem etager mod Randersvej til et 31 etager og små 100 meter højt tårn.

Annonce

Mindre boliger med udsigt

»Tårnet kommer til at stå på det højeste sted i byen. 90 meter over havets overflade. Her kan man komme til at bo i små 200 meters højde. Der vil være en fantastisk udsigt, hvor man i klart vejr kan se konturerne af Fyn,« siger Jens Richard Pedersen, der har arbejdet på projektet sammen med Kim Herforth Nielsen gennem 10 år.

Fra byggeriet går i gang, vil der gå omkring to og et halvt år, før beboerne kan flytte ind i Nordbyens nye vartegn, der får adgang til letbanen næsten lige uden for døren.

Planen er, at de fleste lejligheder i den mindre ende skal være lejeboliger med studerende og yngre medarbejdere fra Skejby Sygehus og områdets mange virksomheder som målgruppe.

Annonce

Ingen offentlig adgang

Byrådet har tidligere udtrykt ønske om, at der bliver offentlig adgang til tårnets øverste etage.

Det bliver der ikke.

Offentlig adgang vil kræve ekstra elevator- og trappeskakt, der vil optage så meget plads, at det bliver vanskeligt at få økonomien til at hænge sammen i et projektet.

Da lokalplanen tidligere i år var i offentlig høring, indkom der en række indsigelser - ikke mindst fra beboere i boligblokkene på den anden side af Randersvej, der forudser skygge- og indbliksgener.

Andre indsigelser går på, at højhuset helt vil overskygge nordbyens hidtidige vartegn - det gamle vandtårn.

Indsigelserne har ikke ført til, at kommunen har krævet ændringer i projektet.

Det er her på Randersvej, at Hotel la tour må vige pladsen til fordel for byens nye højhus.